Alexis Korner

**Alexis Korner** (Pariz, 19. travnja 1928. – London, 1. siječnja 1984.), rođen je kao **Alexis Andrew Nicholas Koerner**, bio je pionir blues glazbe i promicatelj tog glazbenog izraza, tako da ga mnogi navode kao oca **britanskog bluesa**. Njegov utjecaj bio je presudan na na generaciju tada mladih britanskih glazbenika iz šesdesetih.
.
## Biografija

Alexis Korner je rođen u Parizu od oca Austrijanca i majke Grkinje , djetinstvo je proveo u Francuskoj, Švicarskoj, i Južnoj Africi. Njegova obitelj se skrasila u Londonu 1940. na početku Drugog svjetskog rata. Slušanje ploče - *Jimmy Yanceya* u toku njemačkog zračnog napada na London, - definitivno ga je zaljubilo u blues.

Nakon rata, 1949. počeo je svirati piano i gitaru u Jazz orkestru **Chris Barbera**. U ovom ansamblu susreo je Cyrila Daviesa *blues harmonikaša* (usna harmonika). Ubrzo su oformili duet i stali nastupati zajedno u klubu koji su osnovali 1955. - **London Blues and Barrelhouse Club**. Uskoro su izdali prvu ploču ( 1957.), važniji je ipak bio njihov promotorski rad, tijekom tog razdoblja doveli su mnoge dotad potpuno anonimne američke blues glazbenike i približili tu vrst glazbe Londonskoj i britanskoj publici.

## Šezdesete

1961., *Korner* i njegov partner *Davies* osnovali su sastav Blues Incorporated, ispočetka sastav promjenjive strukture od glazbenika ljubitelja električnog bluesa i R&B glazbe. Kroz ovaj sastav prošla je plejada britanskih glazbenika( kasnije vrlo slavnih) poput; Charlie Wattsa, Jack Brucea, Gingera Bakera, Long John Baldrya, Graham Bonda, Danny Thompsona i Dick Heckstall-Smitha.

*Blues Incorporated* bili su kultni britanski sastav, koji je bio uzor mnogim mladim glazbenicima poput; Micka Jaggera, Keith Richardsa, Briana Jonesa, Roda Stewarta, Johna Mayalla , Jimmya Pagea i čitavim grupama poput Animalsa. Svima je bila čast i radost nastupati na nekom sessionu sa slavnim *Alexisom Kornerom*.

Sastav - **Blues Incorporated**, počeo se osipati 1963. kad ga je napustio *Cyril Davies*.
1966. grupa je prestala postojati, Korner se okrenuo medijskim nastupima (TV, radio), i povremeno koncentrirao u različitim postavama na gostovanjima po Europi, ali i kao gost mnogim zvijezdama kod snimanja njihovih hitova.

Sedamdesetih godina Korner osniva sastav **C.C.S.**, ( akronim od *The Collective Consciousness Society*), koji je izbacio par hitova ( između ostalog i njihovu verziju hita Led Zeppelina - **Whole Lotta Love**). Nakon toga osnovao je sastav - **Snape**, koji baš i nije više bio tako uspješan. 
Nakon toga njegova karijera počela je blijediti, ali je do kraja svog života nastupao na razno raznim session nastupima, sa vrlo različitim glazbenicima. 
* Umro je od raka pluća ( bio je pasionirani pušač) 1984. u svojoj 55 godini.

### Izvori
*Alexis Korner: The Biography*, napisana od Harrya Shapira, izdano 1997.

## Diskografija (LP ploče)
* Ken Colyer's Skiffle Group: *Back to the Delta* (Decca, 1954)
* *Alexis Korner's Breakdown Group Featuring Cyril Davis* (1957)
* *Alexis Korner Skiffle Group: Blues from the Roundhouse Vol. 1* ( 1957) - EP
* *Alexis Korner's Blues Incorporated: Blues from the Roundhouse Vol. 2* (1958) - EP
* *R&B from the Marquee* (Decca, 1962)
* *Alexis Korner's Blues Incorporated* (Decca, 1963)
* *At the Cavern* (Oriole, 1964)
* *Red Hot From Alex* (Transatlantic, 1964)
* *Sky High* (Spot, 1966)
* *I Wonder Who* (Fontana, 1967)
* *A New Generation of Blues* (Liberty, 1968)
* *Both Sides* (Metronome, 1970) - izdano samo u Njemačkoj
* *Alexis Korner* (Rak, 1971)
* *Bootleg Him* (Rak, 1972)
* *Accidentally Born in New Orleans* (Transatlantic, 1972)
* *Live On Tour in Germany* (Brain, 1973) - izdano samo u Njemačkoj
* *Alexis Korner* (Polydor, 1974) - izdano samo u Njemačkoj
* *Get Off Of My Cloud* (CBS, 1975)
* *Live in Paris* (1976)
* *Just Easy* (1978)
* *The Party Album* (1979)
* *Me* (1980)
* *Juvenile Delinquent* (1984)
* *Testament* (1985)

## Vanjske veze

* Životopis na portalu Allmusic
* Stranice Alexisa Kornera na Radio Rewind